Podcast: Ilmastonmuutoksen torjumiseen tarvitaan kaikkien panosta - Maailma kylässä -festivaali\nEtusivu ▸ Uutiset ▸ Podcast: Ilmastonmuutoksen torjumiseen tarvitaan kaikkien panosta\nVoidaanko ilmaston lämpenemistä rajoittaa poliittisin keinoin vai ovatko nuoret aktivistit ainoa toivomme? Maailma kylässä -podcastin ensimmäisessä jaksossa toimittaja Susani Mahaduran vieraina ovat ilmastoaktivisti Ellen Ojala ja ulkoministeriön lähetysneuvos Hanna-Leena Lampi.\nKansainvälisissä neuvottelupöydissä istuu maita, jotka haluavat vähentää päästöjä ja tehdä ympäristön kannalta kestävämpiä ratkaisuja. Joidenkin maiden tavoitteena on sen sijaan prosessin jarruttaminen. Tämän tietää ulkoministeriön lähetysneuvos Hanna-Leena Lampi, joka työskentelee kansainvälisen ilmastopolitiikan parissa. Neuvotteluissa päätökset vaativat yksimielisyyttä.\n– Silloin kunnianhimoiset maat joutuvat joustamaan tavoitteistaan, että edes jostain saadaan sovittua, Lampi sanoo.\nSyynä joidenkin maiden vastahakoisuuteen voivat olla esimerkiksi niiden öljyvarannot. Monet maat pelkäävät, että päätökset aiheuttavat heille talouden kannalta negatiivisia vaikutuksia. Lampi pitää neuvotteluissa tärkeänä, että päätökset pyritään tekemään sosiaalisesti ja taloudellisesti oikeudenmukaisella tavalla.\nLammen mukaan sanktioita päätösten jarruttamisesta ei ole tiedossa ainakaan sopimusjärjestelyjen kautta. Sen sijaan tällä hetkellä panostetaan ilmastodiplomatiaan. Euroopan unioni päätti viime vuonna ottaa käyttöön koko vaikuttamisskaalaansa, jotta se voisi tehokkaammin torjua ilmastonmuutosta.\n– Ilmastoasiat esitetään laajemmassa kehikossa, jolloin puhutaan esimerkiksi kaupasta, kehityksestä tai jopa turvallisuuspolitiikasta. Silloin keskustelun painoarvo on erilainen ja voidaan saada aikaan enemmän painetta kuin sopimusneuvotteluissa, Lampi sanoo.\nNuoret taistelevat tulevaisuutensa puolesta\nViime vuosina lapset ja nuoret ovat saaneet ilmastonmuutokselle paljon näkyvyyttä. Kansainvälinen Fridays for Future -liike on saanut sadat tuhannet nuoret osoittamaan mieltään ympäri maailmaa.\nIlmastoaktivisti ja Allianssin varailmastodelegaatti Ellen Ojala pitää ilmastolakkoja tärkeimpänä vaikuttamisväylänä. Niissä viesti on vahva ja ristiriita niin suuri, että päättäjien on vaikea sivuuttaa asian ydintä.\n– Lapset ja nuoret joutuvat olemaan poissa koulusta ja huolehtimaan siitä, että aikuiset eivät pilaa sitä, minkä takia me siellä koulussa olemme eli tulevaisuuttamme, Ojala sanoo.\nHän kuitenkin kokee, etteivät päättäjät kuuntele nuoria riittävästi.\n– Jos meitä kuunneltaisiin, meidän ei tarvitsisi tehdä sitä mitä teemme. Emme ole ilmastoaktivisteja iltapäiväkerhotoiminnan puutteessa, vaan siksi ettei meillä ole muuta vaihtoehtoa.\nVuonna 2019 öljynviejämaiden järjestö Opec kutsui ilmastoaktivisteja suurimmaksi uhaksi toiminnalleen. Aktivistit pitivät tätä kunnianosoituksena ja suurena onnistumisena.\nIlmaston lämpenemisen seuraukset ovat huolestuttavia\nVuonna 2018 julkaistusta IPCC:n eli hallitustenvälisen ilmastonmuutospaneelin raportista käy ilmi, että seuraukset olisivat merkittävät, jos ilmasto lämpenisi puolentoista asteen sijaan kaksi astetta esiteolliseen aikaan verrattuna.\n– Kyse on vain puolesta asteesta, mutta vaikutuksissa ero on suuri. Vaikka ilmaston lämpeneminen jäisi puoleentoista asteeseen, jo silloin osa tapahtuvista muutoksista on peruuttamattomia ja vaikuttavat kaikkialla maailmassa turvallisuuteen, elinkeinoihin ja ihan kaikkeen, Lampi sanoo.\nIPCC:n raportista käy ilmi, että jos ilmasto lämpenisi puolentoista asteen sijaan kaksi astetta, vedenpuutteesta kärsivien ihmisten määrä tuplaantuisi, kaksinkertainen määrä lajeja menettäisi suurimman osan elinympäristöstään ja jäättömien kesien määrä Pohjoisella jäämerellä kymmenkertaistuisi.\nMyös Ojala on asiasta samoilla linjoilla.\n– Ei ole olemassa turvallistaa lämpenemisrajaa. Joka ikinen hivutus kohti 1,5 astetta on kuitenkin askel parempaan. Emme voi luovuttaa. 1,6 astetta on parempi kuin 1,7 astetta.\nYK:n jäsenmaiden edustajista ja tutkijoista koostuvan IPCC:n (Intergovernmental Panel on Climate Change) tavoitteena on analysoida ja koota yhteen tieteellisesti tuotettua tietoa ilmastonmuutoksesta. Raportteja hyödynnetään kansallisessa ja kansainvälisessä päätöksenteossa.\nKuusiosaisen Maailma kylässä -podcastin toisessa jaksossa toimittaja Susani Mahaduran vieraina ovat someaktivisti Fatima Verwijnen ja Elokapinan Anton Keskinen. 4.5. julkaistavassa jaksossa keskustellaan aktivismin muodoista.\nTeksti: Minna Tielinen, lähde Maailma kylässä -festivaalin podcastin ensimmäinen jakso Onko Suomella oikeasti valtaa ilmastoneuvotteluissa?\nKuuntele podcastin ensimmäinen jakso ja tilaa tulevat jaksot itsellesi Spotifysta tai eri podcast-sovelluksista.\nMutaveijarit, Skidit Disko ja työpajoja lapsille


Olli Rehn tuskailee presidenttiehdokkuuden kanssa - "Pitää itse kunkin miettiä"\nOlli Rehn tuskailee presidenttiehdokkuuden kanssa\n23.04.2016 klo 17:02\nEx-pääministeri Matti Vanhaselle ei näytä löytyvän kilpailijaa keskustan esivaaliin.\nOlli Rehn ei kertonut vielä aikooko haastaa Matti Vanhasen keskustan presidenttiehdokkuudesta vai ei.\nOlli Rehn osallistui muun keskustajohdon kanssa puoluevaltuustoon Jyväskylässä lauantaina. JUHA SORRI\nElinkeinoministeri Olli Rehniä kysyttiin presidenttiehdokkaaksi lauantaina keskustan puoluevaltuustossa. Hän tuskaili puolueen asettamaa aikataulua. Ehdolle pitäisi ilmoittautua viimeistään ensi kuun alussa, mutta presidentti valitaan vasta 2018.\n– Koen että on vaikea yhdistää ministerin tehtäviä ja puolentoista vuoden presidenttiehdokkuutta. Olen kovasti motivoitunut toimimaan Sipilän joukkueen jäsenenä Suomen kuntoon saattamiseksi, Rehn sanoi puoluevaltuustolle.\nRehn joutui ottamaan asiaan kantaa selvästi liian nopeasti.\n– Olin ajatellut funtsia tämän asian kesällä kaikessa rauhassa saunan lauteilla, nyt täytyy tyytyä sähkösaunan löylyihin. Pitää itse kunkin miettiä, miten ja missä tehtävissä isänmaata kaikkein parhaiten palvelee.\nMoni keskustalainen tulkitsi Rehnin vastauksen lopun siinä määrin savolaiseksi, että hän jätti asian vieläkin auki.\nRehn ei suostunut auttamaan Iltalehteä vastauksen tulkinnassa.\n– Ei siinä vastuullinen kuulija tarvitse mitään tulkintaohjetta. Ei minulla ole tässä vaiheessa lisättävää sanomaani.\nMatti Vanhanen tulkitsi vastausta niin, että Rehn ei ole lähdössä presidenttikisaan.\nEsivaalin järjestämiseksi tarvitaan presidenttikisaan toinen keskustalainen ehdokas. Sellaisen voi asettaa keskustan piirijärjestö tai kymmenen paikallisyhdistystä yhdessä. Päätös esivaalin järjestämisestä tehdään 12. toukokuuta.\nKeskustan presidenttiehdokas nimitetään puoluekokouksessa kesäkuussa. Ehdokkaaksi pyrkivä Vanhanen ottaa ehdokkuuden niin vakavasti, että hän aikoi luopua eduskuntaryhmän puheenjohtajuudesta jo tässä kuussa.\nSuunnitelmat ovat kuitenkin muuttuneet. Vanhanen aikoo jatkaa ryhmyrinä likipitäen eduskunnan kesälomaan saakka. Vanhanen vakuutti pitävänsä varhaista ehdolle lähtemistä parempana vaihtoehtona kuin lyhyttä kampanjaa.\nPuoluesihteeri Timo Laaninen muistutti puolestaan, että myös Sauli Niinistön ja Mauno Koiviston nimet tulivat presidenttikisaan jo kauan ennen varsinaista vaalikampanjaa.\nOvi yhä raollaan Rehnin presidenttiehdokkuudelle


Työmaainsinööri asunto- ja toimitilarakentamiseen, YIT Oyj\nAd url: https://tyopaikat.oikotie.fi/en/tyopaikka/1321630\nHaemme asunto- ja toimitilarakentamiseen Jyväskylään\nTyömaainsinöörinä tehtäviisi kuuluu mm. hankkeiden laadunvarmistukseen, aikatauluihin ja kustannustenhallintaan liittyviä tehtäviä. Ylläpidät laatusuunnitelmaa, tuotat ja analysoit tietoa päätöksenteon tueksi ja huolehdit lisä- ja muutostöiden laadinnasta ja laskutuksesta. Osallistut myös työmaahankintojen toteuttamiseen ja koordinointiin.\nKattavan työnkuvan myötä sinulle kehittyy laaja-alainen asiantuntemus rakennushankkeen eri osa-alueilta. Meillä YIT:llä sinulle on tarjolla myös ison talon avarat mahdollisuudet oman urapolkusi rakentamiseen. Meille on tärkeää pitää huolta ihmisistämme ja heidän hyvinvoinnistaan. Lupaamme, että työkavereiden tuella ja tiiviillä yhteishengellä tiukoistakin paikoista selvitään aina yhdessä.\nMenestyt tässä tehtävässä, jos olet analyyttinen, tarkka ja sopeudut muuttuviin tilanteisiin. Opit nopeasti uutta, ja sopeudut sujuvasti muuttuviin tilanteisiin. Kynä pysyy kädessäsi, ja viestit luontevasti niin työmaan väen kuin kumppaneidemme ja asiakkaidemme kanssa. Hallitset työmaan resurssipohjaisen aikataulusuunnittelun ja -ohjauksen, sekä työmaan taloudellisen valvonnan. Sinulla on jo aiempaa kokemusta vastaavista tehtävistä ja rakennusalan insinöörin tai rakennusmestarin koulutus.\nMeillä YIT:llä erinomainen turvallisuuskulttuuri on tärkeää, joten työmaan laadukas ja turvallinen toteutus on sinulle sydämenasia. Työmaainsinöörinä vastuullasi voi olla samanaikaisesti useamman eri työmaan tehtäviä, ja eduksi katsomme mahdollisuuden hyödyntää omaa autoa työmaiden välillä liikuttaessa.\nJos haluat kuulla lisää tästä tehtävästä ja tulevasta työporukastasi, voit olla yhteydessä tuotantopäällikkö Toni Honkoseen, puh. 040 840 2439.\nHAE TEHTÄVÄÄN 12.1.2020 MENNESSÄ ja liity rautaisten osaajien joukkoomme! Luemme hakemuksia jo hakuaikana ja tehtävä täytetään sopivan henkilön löydyttyä.\nKiinteistölakimies Suomi Oy | Published 7.1.2020


Dymo – Verkkokauppa.com\nLue hyödyllisin arvostelu tuotteelle Dymo LetraTag -muoviteippi, keltainen/hopea/valkoinen, 1 rulla / väri\nDymo LetraTag -muoviteippi, keltainen/hopea/valkoinen, 1 rulla / väri\nPaketin sisältö ei otsikon mukainen\nTuotteen otsikko on harhaanjohtava. Siitä saa käsityksen, että paketin kaikki värit ovat muoviteippejä. Huomioikaa, että valkoinen on paperiteippi. Asia kyllä mainitaan kuvauksessa, joten tarkkuutta itselle. Olin ostamassa valkoista muoviteippiä, mutta nyt tässä paketissa sitä en saanut. Muutenhan paketti on hyvä verrattuna yksittäisiin teippien hintoihin.\nLue hyödyllisin arvostelu tuotteelle Dymo LabelManager 360D -tarrakirjoitin\nKaikin puolin helppokäyttöinen tarratulostin! Ja koska tässä DYMO:ssa on (lähes) samanlainen "QWERTY" -näppäimistö kuin tietokoneissa, niin tällä on mielestäni nopeampi ja helpompi kirjoittaa, kuin sellaisella DYMO:lla missä näppäimet ovat aakkosjärjestyksessä (tietysti on makuasia mistä kukakin tykkää). Hankalinta tämänkin DYMO:n näppäimistöllä suomea kirjoittaessa on se, että ääkköset ovat "piilossa" eivätkä suoraan näppäimistöltä kirjoitettavissa. Akku tuntuu kestävän todella hyvin, ainakin vielä nyt laitteen ollessa uudehko. Tämäkin akku joskus varmasti kuolee, mutta se on onneksi irroitettavissa/vaihdettavissa, joten tarvittaessa uuden akun voi (ehkä?) ostaa jostakin, ja niin tämä DYMO saa lisää elinaikaa.. Laitteessa on kattava valikoima erilaisia symboleita, pieniä kuvia ja muita erikoismerkkejä sekä nuolia. Ja leveimmillä tarratyypeillä (9mm ja siitä ylöspäin) tekstiä voi kirjoittaa kahdelle riville! Myös se on kätevää, että laitteeseen voi tallentaa tekemiään tarroja (enintään 9kpl). Tallennuksissa säilyy mukana muotoilu (fontti, kehykset, kuvat/symbolit yms.). Tulostustarrakasetin vaihtaminen on todella nopeaa ja helppoa: Luukku vaan auki, wanha kasetti nykäistään irti ja uusi painetaan paikoilleen. Ei tarvitse voimaa, eikä liiallista tarkkuutta. Todennäköisesti jopa 7X vuotias anoppinikin onnistuisi vaihtamaan tähän tarrakirjoittimeen tulostuskasetin, niin helppoa se on! Näyttö on juuri ja juuri riittävän kokoinen siihen, että ruudulta näkee minkälaista tarraa on tekemässä. Ainahan näyttö voisi olla suurempikin, mutta kyllä tälläkin toimeen tulee. Tämänkin DYMO:n huonoina puolina voisi mainita näppäintuntuman: Nopeasti kirjoittaessa näppäimen painallus ei aina mene perille, jolloin kirjoitetusta tekstistä saattaa putua kirjamia. Mutta tämä sama ongelma/ominaisuus on vaivannut kaikkia muitakin käyttämiäni DYMO:n tarrakirjoitin malleja (näppäimissä on jotenkin epävarma "kuminen tuntuma"). Onneksi tässä laitteessa on toiminto millä tekemänsä tarran/tekstin voi "näytöltä esikatsoa" ennen kuin päättää haluaako tarran tulostaa, vai jatkaako sen muokkausta ennen tulostusta. Jos laite sattuisi tipahtamaan kovalle pinnalle riittävän korkealta (vaikkapa käsistä), niin painonsa puolesta tämä DYMO tuskin säilyisi täysin ehjänä. Laite kun on kokoisekseen melko raskaan oloinen, joten en usko, että sen ulkokuoren muovi (tai tekniikka ylipäätään) kestäisi täysin ehjänä liian korkealta tapahtuvaa pudotusta. (Mutta tämä DYMO onkin tarkoitettu pöydällä käytettäväksi, toisin kuin jotkut "pienemmät mallit" joilla voi kirjoitella vaikka laitetta käsissä pitäen.) Silti näistä muutamista em. syystä johtuen annoin tuotteenlaadusta vain 3/5 pistettä. Mutta tämä DYMO malli EI OLE kuitenkaan mikään rihkamatuote, päin vastoin! Siksi annankin tuotteen yleisarvosanaksi 4/5. Tulostuslaadusta annoin vain 3/5 pistettä siksi, koska etenkin pieniä fonttikokoja käytettäessä jotkut symbolit ja kuvat ovat hieman liian pienen kokoisia ja siksi vaikeasti hahmotettavia. Mutta pelkkä teksti on kyllä riittävän tarkkaa ja terävää millä tahansa fontti koolla. Huonoa on myös se, että jos tekstille haluaa käyttää kehyksiä, niin Ä- ja Ö- sekä muiden vastaavien kirjainten päällä olevat pisteet tahtovat jäädä kehyksen alle piiloon. Samoin käy myös g-, j-, p- ja q- sekä muiden vastaavien kirjainten "alaosien" kanssa. HUOM: Tätä ongelmaa ilmenee vain tietyillä fonttityyleillä/fontti koolla, kun taas osalla fonteista asia on kunnossa (mutta ikävä kyllä se selviää vasta sitten, kun tarra on tulostettu ja ehkä myös menetettyä roskiskamaa). Siinä syyt, miksi annoin tulostuslaadusta vain kolme pistettä viidestä. Yhteenvetona voin kuitenkin todeta, että kaiken kaikkiaan tämä DYMO tarratulostin on ihan OK laite, ja se varmasti riittää käyttöösi, mikäli tulostat tekstitarroja vain satunnaisesti joitakin kappaleita viikossa/kuukaudessa. Jos tekstitarroja täytyy tulostaa useita kappaleita päivittäin tai kymmenittäin-sadoittain viikossa, niin silloin kannattaa harkita jotakin muuta (kalliimpaa) laitetta. Ehkäpä jopa sellaista minkä saa yhdistettyä tietokoneeseen. Mutta "satunnaiselle kotikäyttäjälle" tämä DYMO on hintaansa nähden hyvä hankinta, jolla varmasti pärjää pitkään, suosittelen! (Mitään 100% täydellistä laitetta kun ei ole olemassakaan, eikä sellaista koskaan tule olemaan, piste)\nLue hyödyllisin arvostelu tuotteelle Dymo LabelManager 160 -tarratulostin\nTämä tarratulostin tuli taloon tänään emmekä kadu ostosta. Tulostusjälki on varsin laadukasta ja tulostin on myös toimissaan nopea ja suht helppokäyttöinen. Perustoiminnot oppii hetkessä. Olemme erittäin tyytyväisiä tähän. Käyttö on hieman hankalaa siksi ettei kaikki useimiten käyttämämme erikoismerkit ole erikoismerkistössä loogisessa järjestyksessä. Niitä saa siis hieman hakea ennenkuin löytyvät. Se on vain pieni miinus. Tarran lataaminen laitteeseen on erittäin helppoa, se onnistuu keneltä vain. Laitteen ohjelmistossa on myös valittavissa suomen kieli, se oli plussaa. Kieliä näytti olevan hyvä kattaus, jos ei suomenkieli taitu kunnolla oli siellä kai norjan kieltä ja enkkua ja ruotsikin oli edustettuna. Tarratulostin hieman tuhlaa tarraa, joten paljon tarroja tulostaessa menee sitä hieman hukkaan. Sellainen ominaisuus tässä on. Erittäin hyvä ja laadukas laite, laite tuntuu kädessä "kalliimmalta" kuin mitä oikeasti on. Laite on myös isohko, käteen sopiva se ei oikein ole. Pöydällä pidettävänä käy vallan mainiosti. Tähän käy kolmen kokoiset tarrat, ja tarroja on iso valikoima. Se on iso plussa!


päiväys: toukokuuta 23, 2015 Lähettänyt Aino-Kaisa Leskinen\nHugo koira koiranpentu kotka laituri lifestyle luonto nature oma elämä photography Shih Tzu Tiutinen valokuvaus\nMarru 23. toukokuuta 2015 klo 21.42\nVoi tuota suloista karvakuonoa <3\n- Oikein ihanaa alkavaa lomaa ja reissua!\nAino-Kaisa Leskinen 26. toukokuuta 2015 klo 21.14\nIhanaa kesää myös sinne!! <3\nBeauty Follower 23. toukokuuta 2015 klo 23.58\nPetran; minä ja me 24. toukokuuta 2015 klo 11.50\nKauniita kuvia! Leppoisaa sunnuntaita. :)\nAino-Kaisa Leskinen 26. toukokuuta 2015 klo 21.15\nKiitos paljon! Mukavaa viikkoa sinne :))\nKolmen Koti Rannikolla 24. toukokuuta 2015 klo 13.25\nUpeita nuo laiturikuvat <3!\nkristiina kortelahti 25. toukokuuta 2015 klo 21.54\nAino-Kaisa Leskinen 26. toukokuuta 2015 klo 21.25\nHeidi | H E I J A S T U M I A 25. toukokuuta 2015 klo 23.18\nSusanna/Huvikumpu Living 27. toukokuuta 2015 klo 9.36\nNiin ihania kuvia ulkoilmasta, tosi kaunista ja tunnelmallista :) Mukavaa viikon jatkoa!\nAino-Kaisa Leskinen 29. toukokuuta 2015 klo 7.29\nMukava viikonloppua sinne!! :)\nPäivi Lemström 28. toukokuuta 2015 klo 11.25\nIHANAT kuvat ihanasta paikasta ihanan tyttären ottamina. <3\nOh Christmas tree, oh Christmas tree♡\nEn malttanut odottaa enää hetkeäkään! Tänään hain meille joulukuusen. Ja se on aivan I.H.A.N.A!\nOlin innoissani kuin pieni lapsi, aika samalla lailla kuin nämä meidän lapset, myös ne karvaiset versiot... Paikalla heti tutkimassa, että mikä meidän keittiiöön on tullut.\nIlalla lapset koristelivat kuusen yhdessä. Edvin oli niin innoissaan ja hienosti osasi laittaa koristeita oksille ihan itse. Vaikka muutamassa paikassa olikin kolme koristetta yhdellä oksalla.\nMyös Opal, meidän vaihto-oppilas, koristeli joulukuusta, ensimmäistä kertaa elämässään. Ihania perinteitä, joita on mukava opettaa lapsille, myös meidän thaimaalaiselle lapselle.\nNyt todella tuntuu jo siltä, että joulu on tulossa. Kuuntelemme paljon joululauluja, juomme glögiä, poltamme kynttilöitä ja nyt joulun tuoksukin on meillä.\nViikonloppuna ajattelin, että voisimme leipoa pipareita ja piparkakkutalokin täytyisi tehdä.\nSunnuntaina kuoromme on laulamassa Kymin kirkossa kauneimmat joululaulut musiikkitapahtumassa, Tervetuloa la…


Tiileri Kulmatakka Jussi Classic, varaava, alaliittymä | Netrauta.fi\nKulmatakka Jussi on tiilitakkojen aatelia. Vaikka Jussilla onkin painoa kunnioitettavat 2000 kiloa, se ei vie kohtuuttomasta tilaa, koska se sijoitetaan nurkkaan. Runsaan massan ansiosta lämmönvarauskyky on erinomainen ja Jussin lämmönluovutusaika...\nTuotteen Kulmatakka Tiileri Jussi Classic, varaava, alaliittymä kuvaus\nKulmatakka Jussi on tiilitakkojen aatelia. Vaikka Jussilla onkin painoa kunnioitettavat 2000 kiloa, se ei vie kohtuuttomasta tilaa, koska se sijoitetaan nurkkaan. Runsaan massan ansiosta lämmönvarauskyky on erinomainen ja Jussin lämmönluovutusaika onkin jopa 55 tuntia.


Maanantaina 9. joulukuuta MOT-ohjelmassa Yle TV1:ssä käsiteltiin 27-vuotiaan Nitan tarinaa. Hän kävi läpi sukupuolenkorjausprosessin, mutta on sen jälkeen alkanut katua asiaa.\nNitan mukaan hänen mielenterveysongelmiaan ei otettu huomioon ennen sukupuolenkorjausprosessin aloittamista. Nyt hän toivoo, ettei olisi lähtenyt transprosessiin, vaan että olisi ollut tarjolla muita tapoja käsitellä ongelmiaan. Taustalla oli psyykkistä oireilua murrosiästä lähtien: vakavaa masennusta ja dissosiaatio-oireilua sekä ahdistusta, syömishäiriötä ja itsetuhoisuutta.\nKorjausprosessin jälkeen Nita eli miehenä useamman vuoden. Nyt hän on detransitioitunut eli haluaa elää jälleen naisena. Ylen verkkosivuilla kerrotaan, että Nita haluaa kertoa oman tarinansa, koska hänestä transaiheesta on annettu mediassa liian yksipuolinen ja mustavalkoinen kuva. Hän kokee myös, että omassa elämänpiirissään elänyt tieto ja tarinat olivat yksipuolisia.\nKatujien tarkkaa määrää ei tiedetä\nSukupuolenkorjausprosessin läpikäymistä katuvien osuuden ei oleteta olevan suuri, vaan kyseessä olevan yksittäisiä henkilöitä. Arviot määrästä vaihtelevat prosentin murto-osista muutamaan prosenttiin.\nSuomessa ja eräissä muissa maissa on aloitettu selvitystyö siitä, kuinka moni katuu myöhemmin transitiotaan ja miksi. Toistaiseksi asiasta ei ole olemassa kattavaa tutkimustietoa. Suomessa selvitystyötä tekee HUS:in sukupuoli-identitettitutkimuspoliklinikka. Selvityksessä halutaan kartoittaa, millaista apua detransitiotuneet tarvitsevat ja mitä voidaan ottaa opiksi jälkeen päin, jotta detransition tarvetta esiintyisi mahdollisimman vähän.\nYlen artikkelissa todetaan myös, että nuorten sukupuoli-identiteetin arviointi on haaste lääkäreille. Lääkärit pitävät erityisenä haasteena sen arvioimista, milloin sukupuoli-identiteetti on niin luja ja selkeä, että olisi perusteltua aloittaa lääketieteelliset hoidot.\nTrasek kritisoi MOT-ohjelman tapaa käsitellä aihepiiriä\nTranssukupuolisten ja intersukupuolisten asiaa ajava Trasek ry ottaa kantaa 9. joulukuuta esitettyyn MOT-ohjelmaan. Se pitää myönteisenä, että detransitioitumisesta sekä (trans)nuorten tarpeista syntyy yhä laajempaa yhteiskunnallista keskustelua. Sen sijaan kritiikkiä annetaan aihepiirin käsittelytavasta.\nTrasekin mukaan on tärkeää kiinnittää huomioita nuorten mielenterveysongelmiin ja kysyä, miten heitä voi parhaiten tukea. Samalla tavalla on olennaista kysyä, miten vanhempia tuetaan ja miten heille annetaan tutkimukseen perustuvaa tietoa niin lasten ja nuorten mielenterveysongelmista kuin myös sukupuolen moninaisuudesta.\nTrasek toteaa ohjelmassa valitettavasti sekoittuvan useassa kohdassa kaksi eri asiaa: nuorten mielenterveysongelmat ja sukupuoliristiriita. Toimittaja tekee kannanoton mukaan perustelemattomia johtopäätöksiä näiden yhteydestä.\n- Trasek haluaa kiinnittää huomion siihen, miten ohjelman kehystys tuottaa hyvin yksipuolisen ja sensaationhakuisen kuvan transnuorten hoidoista ja aiheuttaa näin sekä transvihaa että psyykkistä kuormitusta jo ennestään haavoittuvassa asemassa olevalle vähemmistölle.\nTrasekin kannanotossa myös katsotaan, että ohjelmassa sekoitetaan lääketieteellinen transitio ja sosiaalinen transitio. Siinä yhdistetään myös useamman kerran nuorille ja aikuisille tarjottavat hoidot ja jätetään kokonaan selventämättä, miten nuorten ja aikuisten hoitopolut eroavat toisistaan.\nSuomessa translakiuudistus vireillä\nSuomessa on työn alla translakiuudistus, jossa erotetaan juridisen sukupuolen vahvistaminen lääketieteellisistä sukupuolenkorjaushoidoista.\nNykyän Suomi on Pohjoismaista ainoa, jossa juridisen sukupuolen vahvistaminen edellyttää hedelmättömyyttä. Hallitusohjelman mukaan juridisen sukupuolen vahvistamisen lisääntymiskuvuttömyysvaatimus poistetaan. Keskusta-vasemmistolaisen hallituksen suunnitelmien mukaan juridisen sukupuolen vahvistaminen on tulossa mahdolliseksi vain täysi-ikäiselle. Suomen uuden hallituksen tarkoituksena on myös kieltää intersukupuolisten pienten lasten kosmeettinen, ei-lääketieteellinen sukuelinkirurgia.\nJuridisen sukupuolen vahvistamisen helpottamisen katsotaan antavan mahdollisuuden elää sukupuoltaan tosielämässä entistä kokonaisvaltaisemmin ja samalla antavan kokemusta ennen mahdollisia lääketieteellisiä hoitoja.